Henning-moordenaars se vonnisoplegging begin vandagAmbrose Monye en André Gouws in 2012 in die hof. Ambrose Monye, ŉ voormalige Olimpiese atleet van Nigerië, en André Gouws se vonnisoplegging gaan na verwagting Woensdag in die Noord-Gautengse hooggeregshof in Pretoria begin nadat hulle Maandag skuldig bevind is aan die moord op Chanelle Henning. Regter Johan Kruger het Maandag die uitspraak gelewer en het Henning se moord as ŉ “klassieke sluipmoord beskryf”. Lees meer hier. Henning (26) is op 8 November 2011 in Faerie Glen, Pretoria, deur twee mans op ŉ motorfiets doodgeskiet nadat sy haar seun by die kleuterskool afgelaai het. Gouws en Monye het onskuldig gepleit op vyf aanklagte wat verband hou met ŉ sameswering om haar te vermoor. Die staat het aangevoer dat Monye en Gouws ŉ komplot gesmee het saam met die voormalige polisieman Gerhardus “Doepie” du Plessis en Willem “Pike” Pieterse (alias Tattoo). Du Plessis en Pieterse, wat selferkende dwelmverslaafdes is, dien tans elk 18 jaar tronkstraf uit nadat hulle skuldig gepleit het op hul aandeel in die moord. Lees alle berigte wat met die Henning-moordsaak verband hou, op Maroela Media.